Samuel Aba

Samuel Aba (; 990a edo circa 1009 – 1044ko uztailaren 5a) Hungariako erregea izan zen 1041etik hil zen arte

Gesta Hungarorum-en egile anonimoaren arabera, Samuelen familia buruzagi kumandarren ondorengoa zen, eta, beste iturri batzuen arabera, khazariar jatorrikoak ziren. Familia Mátra mendikateko lur handien jabea zen.

Edo Samuel edo bere aita 1009 inguruan ezkondu ziren Eztebe I.a Hungariakoaren arreba batekin, paganismotik edo judaismotik kristautasunera bihurtu ondoren. Samuelek kargu garrantzitsuak lortu zituen erresuman eta errege-kontseiluko kide izan zen.

1041ean, pozik ez zeuden nobleek Petri Hungariakoa erregea tronutik kendu eta Samuel Aba koroatu zuten. Errege berriak Petriren legeak indargabetu zituen eta haren aldeko asko hil edo torturatu zituen. Austriari eraso zion 1042an.

1044an Henrike III.a enperadoreak Hungaria inbaditu zuen eta Petri Veneziarra tronuan berrezarri zuen. Samuel Menföko guduan garaitua izan zen eta exekutatua izan zen.

 Genealogia 

Kategoria:Kristautasunera judaismotik konbertituak
Kategoria:Hungariako errege-erreginak
Kategoria:Hungariako kristauak